**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՏԱՐՈՂԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2022 թվականի հունիսի 15-ի քրեակատարողական օրենսգրքի (այսուհետ` Օրենսգիրք) 52-րդ հոդվածի 6-րդ մասը շարադրել նոր խմբագրությամբ, հետևյալ բովանդակությամբ՝

«Դատապարտյալն իրավունք ունի ստանալու և ուղարկելու հանձնուք կամ ծանրոց՝ շաբաթական մինչև 20 կիլոգրամ քաշով, ներառյալ հեղուկ, ինչպես նաև ստանալ գործարանային շշալցմամբ մինչև 20 լիտր խմելու բնական ջուր:»:

**Հոդված 2.** Օրենսգրքի 81-րդ հոդվածի 1-ին մասը շարադրել նոր խմբագրությամբ, հետևյալ բովանդակությամբ՝

«1. Դատապարտյալին թույլատրվում է ստանալ և իր հաշվին ուղարկել հանձնուքներ կամ ծանրոցներ։ Դատապարտյալը կարող է շաբաթվա ընթացքում ստանալ մինչև 20 կիլոգրամ (ներառյալ հեղուկ) հանձնուք և ծանրոց: Նշված քանակական սահմանափակումը չի տարածվում որպես հանձնուք ստացված գործարանային շշալցմամբ շաբաթական մինչև 20 լիտր խմելու բնական ջրի նկատմամբ, ինչպես նաև քրեակատարողական հիմնարկների ներքին կանոնակարգով թույլատրելի հագուստի, անկողնային պարագաների և կենցաղային տեխնիկայի նկատմամբ: Ծանրոցի առավելագույն քաշը որոշվում է փոստային կապի գործունեության կանոնակարգով:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող օրը:

|  |  |
| --- | --- |
| **Հայաստանի Հանրապետության նախագահ** | **Վ.Խաչատուրյան** |
| 2022 թ. \_\_\_\_\_\_\_\_\_\_ Երևան ՀՕ- -Ն |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**««ՁԵՐԲԱԿԱԼՎԱԾ ԵՎ ԿԱԼԱՆԱՎՈՐՎԱԾ ԱՆՁԱՆՑ ՊԱՀԵԼՈՒ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**Հոդված 1.** «Ձերբակալված և կալանավորված անձանց պահելու մասին» 2002 թվականի փետրվարի 6-ի ՀՕ-305 օրենքի (այսուհետ՝ Օրենք) 22-րդ հոդվածի 1-ին մասում «հեղուկը:» բառերից հետո լրացնել նոր նախադասություն, հետևյալ բովանդակությամբ՝ «Նշված քանակական սահմանափակումը չի տարածվում կալանավորված անձանց դեպքում որպես հանձնուք ստացված գործարանային շշալցմամբ շաբաթական մինչև 20 լիտր խմելու բնական ջրի նկատմամբ, ինչպես նաև քրեակատարողական հիմնարկների ներքին կանոնակարգով թույլատրելի հագուստի, անկողնային պարագաների և կենցաղային տեխնիկայի նկատմամբ»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող օրը:

|  |  |
| --- | --- |
| **Հայաստանի Հանրապետության նախագահ** | **Վ.Խաչատուրյան** |
| 2022 թ. \_\_\_\_\_\_\_\_\_\_ Երևան ՀՕ- -Ն |  |